මුලතිව් කොක්කුතුඩුවායී සමූහ මිනී වළේ කැණීම් තාවකාලිකව නතර කෙරේ
මුලතිව් කොක්කුතුඩුවායී සමූහ මිනී වළේ කැණීම් කටයුතු මුලතිව් මහෙස්ත්රාත්වරයාගේ නියෝගයක් මත 16 දා සවස තාවකාලිකව නවතා දමා එම මිනී වළේ අර්ධයක්ද පස්වලින් වසා දමා තිබේ එම සමූහ මිනී වලේ තුන් වන අදියරයේ කැණීම් කටයුතු සඳහා මූල්ය ප්රතිපාදන වෙන් වීමෙන් පසුව කැණීම් කටයුතු ආරම්භ වූ අතර එම අදියරයේ දී මිනිස් ඇට සැකිලි 12 ක් හමු වී තිබුණි ඒ අනුව එම සමූහ මිනී වළෙන් මෙතෙක් ගොඩ ගන්නා ලද මිනිස් ඇට සැකිලි සංඛ්යාව 52 කි මුලතිව් මහෙස්ත්රාත් ධර්මලිංගම් ප්රදීපන් මහතාගේ නියෝගයකට අනුව එම සමූහ මිනී වළේ නිරීක්ෂණ කටයුතු සඳහා ස්කෑන් යන්ත්ර හා වෙනත් උපකරණ භාවිතයට ගත් අතර කැණීම් භාරව සිටි නිලධාරීන් අධිකරණයට වාර්තා කොට ඇත්තේ තවදුරටත් එම ස්ථානයේ කැණීම් දිගටම සිදු කරගෙන යෑමෙන් පලක් නොමැති බවය ඒ අනුව සමූහ මිනී වළේ කැණීම් කටයුතු තාවකාලිකව නවතා දමන ලෙසත් මෙතෙක් කැණීම් සිදු කළ සමූහ මිනීවළ ආරක්ෂිතව අර්ධයක් වසා දමන ලෙසත් මහෙස්ත්රාත්වරයා නියෝග කොට තිබේ ඒ අනුව බැකෝ යන්ත්රයක ආධාරයෙන් කොක්කුතුඩුවායී සමූහ මිනී වළේ අර්ධයක් තාවකාලිකව වසා දැමීමට බලධාරීන් පියවර ගන්නා ලදී මෙතෙක් එම සමූහ මිනී වළෙන් ගොඩ ගෙන ඇති මිනිස් ඇට සැකිලි 52 ඉතා සුරක්ෂිතව මුලතිව් අධිකරණයේ ගබඩා කොට තිබේ මෙම සමූහ මිනී වළ නිරීක්ෂණය කීරීම පිණිස එක්සත් ජාතීන්ගේ මානව හිමිකම් කටයුතු පිළිබඳ නියෝජිතවරුන්ද ජාත්යන්තර ක්ෂමා සංවිධානයේ නියෝජිතයින්ද පාර්ලිමේන්තු මන්ත්රීවරුන්ද ඇතුලුව විශාල පිරිසක් ගත වූ කාලය තුළ පැමිණ සිටියහදිනසේන රතුගමගේ